**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Árpád-házi királyportrék**

**Az Árpád-ház**

**1).** A dinasztia mintegy 450 éven keresztül uralkodott,   
Álmos megválasztásától (850 körül) III. András királyig, akinek halálával **1301-ben kihalt az Árpád-ház.**

**Trónutódlás**

**2). Apjához hasonlóan István király is békés külpolitikára törekedett.**Uralkodása tehát minden tekintetben sikeres volt.  
Fiát**, Imre herceget** egy vadkan vadászaton **baleset érte.**  
Olyan utódot kellett keresnie a trónra, aki a családjából származik, és, aki nem fordítja vissza az ország fejlődésének irányát.

**3). Választása a keresztény szellemben nevelt  
Orseolo Péterre esett**, aki Velencébe házasodott húgának gyermeke volt.  
Saját unokatestvérét, **Vazult**, aki feltehetőleg összeesküvéssel akart a trónra jutni, **megvakíttatta, fiait pedig száműzte.**

**4).** Gyakori trónharcok, testvérviszályok és cselszövések kísérik végig az évszázadokat.   
Mindez azonban nem különbözik a legtöbb európai dinasztia történetétől, és az **Árpád-kor alapvetően az ország gyarapodását és erősödését hozta.**   
A többször kiújuló belső harcok ellenére a Magyar Királyság végig egységes állam maradt, és nem került hosszabb ideig idegen uralom alá, sőt maga is nagyhatalommá vált.  
Az évszázadok során **az Árpád-ház Európa szerte elismert dinasztiának számított.**

**Szent István örökében**

**Korona és kard**

**5). István halála** (1038**) után** az országban **viszályok támadtak.**   
Egyrészt **harc indult a királyi trón megszerzéséért**, mert a trónöröklés rendje még nem szilárdult meg.  
Másrészt **a magyarság nehezen szokott hozzá, az új rendhez**.

**6). Orseolo Péter kétszer került a trónra.**Mivel sok idegennek adott méltóságot, **az elégedetlen főurak el űzték, és Aba Sámuelt tették királlyá.**

**Péter** hűbéri esküt tett a német császárnak, és segítségével **visszaszerezte a trónt.   
Hatalmát** végül **a Vata vezette pogánylázadás 1046 döntötte meg**.  
A csatározások során ölték meg **Gellért püspököt.**

**7).** A lázadás után a trónra Vazul két fiát hívták meg: Andrást és öccsét, Bélát. **András lett az uralkodó.**

**Német alávetési kísérletek**

**8). 1051-ben Henrik haddal indult hazánk ellen.**A német csapatok keresték az ütközetet, azonban a **magyarok a felperzselt föld taktikáját alkalmazták.  
A legenda szerint a Vértes onnan kapta nevét, hogy az elfáradt és éhező németek vértjeiket eldobálva indultak tovább észak felé.**

**9). Henrik** a következő év tavaszán **1052-ben újra betört Magyarországra**, okulva az előző hadjárat kudarcából, most végig **a Duna mentén haladt.**A támadás első színhelye Pozsony volt.  
**A csatát végül a Búvár Kund** néven elhíresült személy **döntötte el**.   
Az eredetileg **Zotmund** névre hallgató várvédő az éj leple alatt **a német hajók alá úszott és megfúrta azokat.** **A német császárnak** újra vesztesként kellett elhagynia Magyarországot, így **nem sikerült hazánkat hűbéresévé tenni.**

**Fogalmak – Évszámok**

**Imre herceg – István király nagyon fiatalon baleset következtében meghalt  
 fia.**

**Orseolo Péter – magyar király 1038-1041 és 1044-1046 között.**

**Vazul – István unokatestvére, akit az uralkodó nem tartott alkalmasnak   
 utódjául, mivel pogány beállítottságú volt, ezért alkalmatlanná  
 tette az uralkodásra /megvakíttatta/.**

**1046 – pogánylázadás Magyarországon.**

**Vata – a pogánylázadás vezetője.**

**Gellért püspököt – a lázadás során a pogányok a megölik a püspököt;  
 A Budán található Kele hegyről gurították le egy   
 kocsiban vagy hordóban;  
 A püspökről nevezték el a hegyet Gellért hegynek.**

**I.András – magyar király 1046-1060 között.**

**1051 – 1052 – a német-római császár hadjáratot indít hazánk ellen;  
 célja, hogy a magyar királyt I. Andrást és ezzel az  
 országot is hűbéresévé tegye.**

**III. Henrik – Német-római császár a XI. században.**

**Búvár Kund vagy Zotmund – népi hős, aki megmentette 1052-ben az  
 országot Pozsonynál.**